Държавен вестник, бр. 97, 2010 г., стр. 42

СТР.  42	
Д Ъ Р Ж А В Е Н  В Е С Т Н И К 	
БРОЙ  97
и централна система SafeSeaNet, която служи 
за възлова точка. Мрежата SafeSeaNet свързва 
всички национални системи SafeSeaNet и включва 
централната система SafeSeaNet.
2. Управление, действие, развитие и поддръжка 
на SafeSeaNet
Отговорности, Национална система SafeSeaNet
Изпълнителна агенция „Морска администра­
ция“ създава националната система SafeSeaNet, 
чрез която се извършва обмен на морска инфор­
мация между оправомощените от Изпълнителна 
агенция „Морска администрация“ ползватели. 
Системата се поддържа от Държавно предприятие 
„Пристанищна инфраструктура“. Изпълнителна 
агенция „Морска администрация“ управлява на­
ционалната система, която включва национална 
координация на ползвателите и доставчиците 
на данни. Националната система SafeSeaNet 
се изгражда при спазване на UN LOCODES 
и трябва да е съвместима с националните ИТ 
инфраструктури и да отговаря на процедурите, 
описани в „Документ за контрол на интерфейса 
и функционалността“ (IFCD). Националната 
система SafeSeaNet дава възможност за взаимно 
свързване на упълномощени от Изпълнителна 
агенция „Морска администрация“ ползватели и 
може да бъде достъпна за определени заинте­
ресувани лица от сектора (корабособственици, 
агенти, капитани, товародатели), упълномощени 
от Изпълнителна агенция „Морска администра­
ция“, с оглед улесняване електронното подаване 
на доклади в съответствие със законодателството 
на Европейския съюз.
3. Обмен на данни чрез SafeSeaNet
Изпълнителна агенция „Морска админи­
страция“ изгражда така националната система 
SafeSeaNet, че предадената информация да бъде 
достъпна за ползване във всички съответни 
системи за докладване, уведомяване и VTMIS 
(система за контрол на движението на корабите 
и за информация). Електронните съобщения, 
които се обменят в съответствие с наредбата, 
се разпространяват чрез SafeSeaNet. За тази цел 
Държавно предприятие „Пристанищна инфра­
структура“ поддържа необходимите интерфейси за 
автоматично предаване на данни по електронен 
път към SafeSeaNet.
Когато международни договори, страна по 
които е Република България, позволяват пре­
даването на информация от трети държави, 
SafeSeaNet се използва за разпространяване 
сред държавите – членки на Европейския съюз, 
с подходящо ниво на сигурност на получената 
информация от LRIT в съответствие с § 4б от 
допълнителните разпоредби.
4. Права относно сигурността и достъпа
Националната система SafeSeaNet отговаря 
на изискванията на Директива 2009/17/ЕО по 
отношение на поверителността на информацията, 
както и по отношение на принципите и специ­
фикациите за сигурност, описани в документа 
за контрол на интерфейса и функционалността, 
по-специално по отношение на правата на достъп. 
Изпълнителна агенция „Морска администрация“ 
идентифицира всички ползватели, на които се 
предоставя роля и набор от права на достъп 
съобразно с IFCD.“
Допълнителни разпоредби
§ 33. Изпълнителна агенция „Морска 
администрация“ и Държавно предприятие 
„Пристанищна инфраструктура“ съвместно 
с компетентните органи на другите държа­
ви – членки на Европейския съюз, си сътруд­
ничат с Европейската комисия:
1. за да въведат, при необходимост, сис­
теми за задължителен отчет, задължителни 
служби по морското движение и подходящи 
системи за организиране на движението, за 
да ги предоставят на ИМО за одобряване; 
2. в рамките на съответните регионални 
и международни органи и за създаването на 
системи за идентификация и проследяване 
на далечни разстояния.
§ 34. Наредбата въвежда изискванията 
на Директива 2009/17/ЕО на Европейския 
парламент и на Съвета от 23 април 2009 г. за 
изменение на Директива 2002/59/ЕО относно 
създаване на система на Общността за контрол 
на движението на корабите и за информация 
(ОВ, L 131 от 2009 г.).
Заключителни разпоредби
§ 35. Постановлението влиза в сила от деня 
на обнародването му в „Държавен вестник“ 
с изключение на разпоредбите на § 3, 12, 14, 
15, 20, 22, 23, 27, § 29, т. 1 и 2, § 30, т. 1, букви 
„а“ и „б“ и § 32 – 34, които влизат в сила от 
30 ноември 2010 г.
§ 36. Навсякъде в наредбата думите „минис­
търа на транспорта“ и „министърът на транс­
порта“ се заменят съответно с „министъра на 
транспорта, информационните технологии и 
съобщенията“ и „министърът на транспорта, 
информационните технологии и съобщенията“.
Министър-председател:
Бойко Борисов
Главен секретар на Министерския съвет:
Росен Желязков
10282